Текелик мөңгүсү
Текелик мөңгүсү – Алай кырка тоосунун түштүк тармагы Текелик тоосунун түштүк капталындагы татаал өрөөн тибиндеги мөңгу. Кызыл-Суунун ири он куймасы Көк-Суунун алабында жайгашкан. Узундугу 5,6 км, аянты 4,9 км2, көлөмү 0,4 км3 абляциясынын аянты 2,7 км2. Башы деңиз деңгээлинен 4680 м бийиктикте жатат. Кар чегинин бийиктиги 4300 м. Мөңгүдөн Текелик суусу башталып, Көк-Сууга сол тараптан куят.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Кыргызстандын мөңгүлөрү‎